《寄怀唐得占年丈》
明代·张嗣纲

漫携书剑访吾曹，路隔云山梦亦劳。宾馆自怜歌短铗，天涯谁亦念绨袍。

闻君细柳威常肃，知尔长杨赋渐高。几度月明思过剡，马蹄将发又蓬蒿。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。